cyanic-selkie/wikianc huggingface dataset:
Zhuzhou Electric Locomotive Co., Ltd.
Geskiedenis
In 2005 is Zhuzhou Electric Locomotive Works geïnkorporeer in CSR Group Zhuzhou Electric Locomotive Co, Ltd. (as deel van die China South Locomotive and Rolling Stock Industry (Group) Corporation CSRG). In Desember 2007 is dit herdoop na CSR Zhuzhou Electric Locomotive Co, Ltd.
Gesamentlike ondernemings
Siemens Traction Equipment Ltd. (STEZ), Zhuzhou China, is 'n gesamentlike onderneming tussen Siemens, Zhuzhou CSR Times Electric Co., Ltd. (TEC) en CSR Zhuzhou Electric Locomotive Co. wat ws-elektriese lokomotiewe en ws-traksiekomponente vervaardig.
CSR Zhuzhou het in September 2012 ingestem om 'n fabriek te bou op Batu Gajah in Maleisië.
Sinsheim
Sinsheim geleë aan die Elsenz is 'n stad in die noordweste van Baden-Württemberg, ongeveer 22km suidoos van Heidelberg en ongeveer 28 km noordwestelik van Heilbronn.
Geografie
Sinsheim lê in die hart van Kraichgau tussen Heidelberg en Heilbronn en grens aan die Odenwald. Die Elsenz-rivier vloei deur die stad.
Maiao
duimnael|260px|links|Ligging in die Geselskapseilande.
Maiao is ’n eilandformasie van 8,8 km2 en is geleë 78 km suidwes van Moorea. Dit is een van die Bowindse Eilande van Frans-Polinesië.
Geografie
Die formasie bestaan uit ’n vulkaaneiland, met ’n hoogste punt van 154 m, en ’n koraalrifeiland. Die formasie sluit twee strandmere met ’n hoë soutinhoud, Roto Iti en Roto Rahi, in. Die eiland het ook ’n strandmeer aan die kant.
Al die lagunes word deur smal kanale verbind. Daar woon sowat 299 mense (2007-sensus).
Administrasie
Administratief is die eiland deel van die Franse munisipaliteit Moorea-Maiao, wat weer val in die administratiewe onderafdeling Bowindse Eilande.
Hapax
'n Hapax, of meer volledig 'n Hapax legomenon, is 'n woord (of 'n ander taalvorm) wat slegs een keer in 'n konteks gebruik word. Die hapax kom slegs een keer in 'n teks, korpus of 'n selfs 'n taal voor. Dit word dus nooit herhaal nie.
Etimologie
Hapax legomenon is 'n transliterasie van die Griekse woorde ἅπαξ = "éénmaal" en λεγόμενον = "wat gesê word". Die meervoud is hapax legomena.
Die verwante terme dis legomenon, tris legomenon, en tetrakis legomenon verwys respektiewelik na 'n woord wat slegs twee, drie of vier keer voorkom. Hierdie terme word nie algemeen gebruik nie.
Beduidendheid
Die gebruik van hapaxe in antieke tekste maak dit moeilik om hierdie tekste te ontsyfer, omdat die word nie in 'n verskeidenheid van kontekste gebruik word nie. As voorbeeld bemoeilik die gebruik hiervan in Hebreeuse tekste die vertaling van die Bybel.
Die ontleding van hapaxe word ook soms ingespan om die outeurskap van sekere werke te bepaal of te bevestig. Dit is egter nie as 'n betroubare aanduiding nie.
Tydens die ontleding van tale in die rekenaarwetenskap word hapaxe, saam met ander woorde wat nie algemeen voorkom nie geïgnoreer omdat hulle van minder belang vir rekenaarmatige tegnieke is. 'n Verdere voordeel is dat minder rekenaargeheue benodig word om tale te ontleed.
Hebreeuse voorbeelde
Volgens die Joodse Ensiklopedie is daar 1 500 hapaxe in die Hebreeuse Bybel, waarvan slegs 400 nie opsigtelik aan ander woorde verwant is nie. Ter illustrasie:
Griekse voorbeelde
Die Nuwe Testament in die Bybel bevat 686 hapax legomena, waarvan 62 in Petrus 1 en 54 in Petrus 2 voorkom.
Blouvalk
Die Blouvalk (Elanus caeruleus) is 'n klein daglewende roofvoël in die familie Accipitridae. Dit is veral bekend vir sy gewoonte om oor oop grasvelde te sweef. Die spesie van Eurasië en Afrika (Engels: "Black-winged kite") word soms met die Australiese (Elanus axillaris) en Amerikaanse blouvalk (Elanus leucurus van Noord-, Sentraal- en Suid-Amerika) gekombineer, om saam 'n superspesie te vorm. Alhoewel dit hoofsaaklik op vlaktes voorkom word dit soms op grasryke hange van heuwels in die hoër geleë gebiede van Asië gesien. Blouvalke is nie migrerend nie, maar beweeg oor kort afstande in reaksie op die weer.
Beskrywing
Hierdie roofvoël het lang vlerke met 'n wit, grys en swart verekleed en, soos 'n uil, oë wat vorentoe wys met rooi irisse. Die lang valkagtige vlerke strek verby die stert wanneer die blouvalk sit. Die kort en vierkantige stert is sigbaar wanneer dit vlieg. Wanneer die blouvalk sit, dikwels op drade langs die pad, is dit meestal besig om sy vlerke te beweeg en wip sy stert op en af om homself te balanseer. Die geslagte lyk eenders.
Verspreiding en habitat
Die blouvalk kom hoofsaaklik voor op vlaktes en in semi-woestyne in sub-Sahara Afrika en tropiese Asië, maar dit kom ook in Europa in Spanje en Portugal voor.
Gedrag en ekologie
Die nes is 'n los platform van takkies waarin 3 of 4 eiers gelê word. Die wyfie doen die meeste moeite met die bou van die nes. Die eiers is lig en roomkleurig met dieprooi kolle. Albei ouers broei, maar wanneer die kuikens uitbroei, spandeer die mannetjie meer tyd om kos te soek. Die wyfies voer aanvanklik die kuikens en jag naby die nes en sal ook voedsel van die mannetjie ontvang. Nadat die kuikens hulle vere gekry het is hulle vir 'n verdere 80 dae steeds afhanklik van hulle ouers vir kos. Aanvanklik vind die oordrag van kos by die broeiplek en later in die lug plaas.
Die blouvalk se prooi sluit sprinkane, krieke en ander groot insekte, akkedisse en knaagdiere in. Beseerde voëls, klein slange en paddas het is ook al aangeteken. Dit is op seldsame geleenthede waargeneem terwyl dit prooi in die vlug jag.
Hierdie voëls slaap kommunaal in groepe van 15 tot 35 (groter getalle in Europa) op 'n groot blaarryke boom.
Hückeswagen
Hückeswagen is 'n stad in die Duitse deelstaat Noordryn-Wesfale in die distrik Oberbergischer Kreis met 'n bevolking van sowat 15 600 en 'n oppervlakte van 50,5 km². Hückeswagen lê 308 m bo seevlak en sowat 40 km van Keulen af in die Bergisches Land aan die Wupper-rivier. Daar is twee damme in die stadsgebied, die Bevertalsperre en die Wuppertalsperre. Die plaaslike kasteel dateer uit die 12de eeu.
Kelo Henderson
Kelo Henderson (gebore 8 Augustus 1923) is 'n Amerikaanse akteur. Hy is bekend vir sy rolle in die rolprente Treasure of the Aztecs (1965) en Pyramid of the Sun God (1965), en in die televisiereekse Tales of Wells Fargo (1957) en 26 Men (1957).
Woties
Woties (vad’d’a tšeeli) is die taal wat deur die Wote van Ingermanland gepraat word. Dit is nouverwant aan Esties en behoort tot die Oosseefinse tak van die Fins-Oegriese tale. Woties word net in twee dorpies, Krakolye en Luzhitsy in die Kingisepp distrik gepraat en is op die rand van uitsterwing. In 1989 was daar slegs 62 sprekers waarvan die jongste in 1938 gebore is. Teen 2005 was daar moontlik slegs 20 sprekers oor.
In 1848	was daar nog 5 148 Wote maar in die 19de eeu was die taal reeds aan die agteruitgaan ten gunste van Russies. Dié agteruitgang het onder Sowjetbewind versnel en teen die begin van die Eerste Wêreldoorlog was daar slegs 1 000 sprekers. Die Wotiese bevolking het tussen 1926 en 1959 met 90% gedaal. Sedertdien het die Wote meestal hulle etniese identiteit verberg en hulle as Russe voorgehou in 'n oorwegend Russiese omgewing.
Fraser-waterval
Hierdie waterval se drie terrasse in die Mkozirivier lê in ‘n digbebosde gebied op ‘n afstand van 22 km van die strandoord Embotyi (Mbotyi) in die omgewing van Lusikisiki in Pondoland. Dit is by die ruitverwysing. Toeriste kom selde by die waterval omdat dit so moeilik bereikbaar is.
Fred Parker jr.
Fred Parker jr. (* 1980) is 'n Amerikaanse akteur en vervaardiger. Hy is bekend vir sy rolle in die rolprente I Saw the Light (2015) en Dirt Road to Lafayette (2018).
Nicolae Dică
Nicolae Dică (gebore op 9 Mei 1980 in Pitești, Roemenië) is 'n afgetrede Roemeense sokkerspeler, wat die Roemeense kampioenskap twee keer met FC Steaua Boekarest gewen het.
Gottfried Wilhelm Leibniz
Gottfried Wilhelm Freiherr von Leibniz (* 1 Julie 1646 in Leipzig, geb. Gottfried Wilhelm Leibniz; † 14 November 1716 in Hannover) was 'n Duitse filosoof en wetenskaplike, wiskundige, diplomaat, fisikus, geskiedkundige, bibliotekaris en doktor van sekulêre en kerklike reg. Hy word beskou as die universele denker van sy tyd en was een van die belangrikste filosowe van die laat 17de en vroeë 18de eeu.
Lewe
Leibniz is op 1 Julie 1646 in Leipzig gebore. Sy ouers, veral sy pa, 'n regsgeleerde, Friedrich Leibniz, oorspronklik van Altenberg/Erzgeb, wek al vroeg sy belangstelling in regs- en filosofiese probleme. Sy pa was 'n juris en professor in Moraliteitsfilosofie (Etiek) en sy ma die dogter van 'n regsgeleerde.
Franse Riviera
Die Franse Riviera of Côte d'Azur ("asuurblou kus") vorm die mees oostelike deel van die Mediterreense kus van Suid-Frankryk. Dit is ’n gesogte deel van die Mediterreense kus en sluit die stede Nice en Cannes in.
Die Franse Riviera strek van die stad Toulon in die weste tot by die Italiaanse grens in die ooste. Dit is 'n deel van die gewes (région) Provence-Alpes-Côte d'Azur en sluit die kuslyn van die départements Var en Alpes-Maritimes en die Vorstedom Monaco in. Naas Monaco is Cannes, Saint-Tropez, Menton, Antibes en Nice die mees bekende stede langs die kus.
Die kus het sy naam aan die asuurblou hemel te danke, en die gebied spog met meer as 300 sonskyndae per jaar.
Die Franse Riviera se agterland is bergagtig; die Alpe strek in die ooste tot by die kuslyn. 'n Ander bekende gebergte is die Massif des Maures. Die westelike deel van die kusgebied word deur rooi rotse gekenmerk.
Die Franse Riviera is een van die gewildste Franse vakansiebestemmings en lok ook baie buitelandse toeriste. 'n Groot aantal Europese bekendes en afgetredenes beskik oor villa's of woonstelle in die gebied.
Plekke
Plekke aan die Franse Riviera, van wes na oos:
Molly Stanton
Molly Stanton (gebore 13 Maart 1980) is 'n Amerikaanse aktrise. Sy is bekend vir haar rolle in die rolprent Miss March (2009) en in die televisiereekse Passions (1999), Twins (2005), en Major Crimes (2012).
Doeblet
'n Doeblet (ook dubbelvorm of tweelingwoorde genoem) in etimologie is die benaming vir 'n groep van twee of meer woorde in dieselfde taal met verskillende vorme en oor die algemeen ook subtiele verskillende betekenisse, maar met 'n gemeenskaplike oorsprong. Byvoorbeeld: tabak en twak.
Lede van 'n doeblet is dus altyd kognate (woorde met 'n gemene oorsprong). Die betekenis van die afsonderlike lede van 'n doeblet hou oor die algemeen met mekaar verband, en kan teruggevoer word na 'n gemeenskaplike etimologiese wortel.
Lede van 'n doeblet kan almal erfwoorde wees, maar hulle kan ook op ander maniere in die taal opgeneem word. So kan die een woord byvoorbeeld 'n regstreekse erfwoord wees, terwyl die ander 'n aanpassing van dieselfde grondwoord is waaruit die eerste ontstaan het, en daarmee in werklikheid 'n leenwoord is.
Funksieverskille
Byvoorbeeld die gebruik van daarom as 'n bindwoord teenoor darem as 'n bywoord.
Morgan Fairchild
Morgan Fairchild (gebore 3 Februarie 1950) is 'n Amerikaanse aktrise en vervaardiger. Sy is bekend vir haar rolle in die rolprente The Seduction (1982) en eCupid (2011), en in die televisiereekse Falcon Crest (1981) en Friends (1994).
Algebra
Algebra, of stelkunde, is die afdeling van wiskunde waar simbole gebruik word om strukture te beskryf en die verhoudings daartussen aan te dui. Klassieke algebra het uit die algemene metode van die oplos van vergelykings gekom. Hierin kom getalle en simbole voor wat bewerk word met maal, deel, optel en aftrek, asook ander bewerkings soos magte en magswortels. Die Noorse wiskundige Niels Henrik Abel bewys egter in 1824 dat polinome met graad vyf of hoër nie deur eksplisiete formules opgelos kan word nie. Moderne algebra ontwikkel dus sedert die negentiende eeu uit klassieke algebra en fokus eerder op abstrakte algebraïese strukture as op die oplos van voorgenoemde verhoudings. Algebra word algemeen as die "taal van wiskunde" beskryf, alhoewel daardie vae eretitel netsowel die velde van logika of selfs algemene filosofie beskore kon wees.
Geskiedenis
Die geskiedenis van algebra het begin in Egipte en Babilonië, waar mense geleer het om lineêre (soos ax=b) en kwadratiese (soos ax^2+bx=c vergelykings, asook intermediêre vergelykings soos x^2+y^2=z^2, waar 'n paar onbekendes voorkom, op te los.
Europese rooistert
Die Europese rooistert (Phoenicurus phoenicurus) is 'n voël en 'n Palearkties-broeiende somerswerwer in halfdorre savanne en boomveld en is nog net twee keer opgeteken in Suid-Afrika. Die voël is 13 – 14 cm groot en weeg 11 - 22 gram. In Engels staan die voël bekend as die Common Redstart.
Abruzze
---Sidenote START--- Abruzze (Italiaans: Abruzzo) is 'n administratiewe streek in Suid-Italië of Sentraal-Italië, oos van Rome langs die Adriatiese Seekus geleë met L'Aquila as sy hoofstad. Abruzze grens in die noorde aan Marke, in die weste en suidweste aan Latium en in die weste aan die Adriatiese See. Die streek beslaan 13 595 km² en het ongeveer 6 miljoen inwoners in 2004 gehad. Dikwels word na Abruzze verwys as die "wilde hart van Italië", gegewe die majestueuse, ontoeganklike bergmassiewe en digte bosse wat grotendeels nog nie deur massatoerisme geraak word nie en 'n habitat vir bedreigde dierspesies soos bere en wolwe vorm. Wilde diere was in die verlede ook een van die hoofredes hoekom mense die berglandskappe en bosse liefs vermy het. Die streek se tweede bynaam, "die groen hart van Italië", sinspeel op die feit dat 'n derde van die streek se natuurruimtes beskerming geniet as nasionale parke of natuurparke. Met drie nasionale parke en die streekspark Sirente-Velino word Abruzze deur die hoogste digtheid natuurparke in heel Italië gekenmerk.
Die grootste van hierdie nasionale parke met 1 410 km², die Nasionale Gran Sasso-park, is genoem na die Gran Sasso-massief waarna die digter Gabriele D'Annunzio, 'n boorling van Pescara in Abruzze, verwys het as la bella addormentata - "die mooie slapende". Met pieke op hoogtes van byna 3 000 m bo seevlak is hier die hoogste punte van die Apennyne-bergreeks en die hele Italiaanse skiereiland geleë. Die hoogste bergpiek is die Corno Grande op 2 912 m.
Nie alle gebiede in Abruzze is meer of min ontoeganklik nie. Inderdaad is een van die opvallendste kenmerke van die streek die snelle afwisseling van landskapsvorme. 'n Motorrit van minder as twee uur oor 'n afstand van rofweg 50 kilometer neem 'n mens van die alpynse Gran Sasso-bergwêreld na uitgestrekte heuwellande en die Adriakus met sy breë sandstrande (waarvan baie blouvlagstatus het).
Ben Kingsley
Sir Ben Kingsley (gebore as Krishna Bhanji; 31 Desember 1943) is ’n Britse akteur. In sy loopbaan van langer as vier dekades het hy ’n Oscar, Grammy, Bafta, twee Golden Globes en Screen Actors Guild Awards gewen.
Loopbaan
Kingsley het op universiteit by toneelspel betrokke geraak en sy verhoogdebuut op 23 gemaak. Hy het hom 15 jaar lank op die verhoog toegespits. In 1967 het hy sy debuut in die West End gemaak en in 1971 sy Broadway-debuut. Omstreeks 1977 het hy sy huidige professionele naam aangeneem; sy van kom van sy oupa aan vaderskant se bynaam, "King Clove".
Aanvanklik het hy klein rolle in rolprente en op televisie ook gehad, maar eers in 1982 werklik bekend geraak danksy sy vertolking van Mohandas Gandhi in die prent Gandhi, waarvoor hy die Oscar vir beste akteur gewen het. Hy was ook in Schindler's List (1993), Sexy Beast (2000), Lucky Number Slevin (2006), Shutter Island (2010), Prince of Persia: The Sands of Time (2010), Hugo (2011) en Iron Man 3 (2013).
Kingsley is in 2002 tot ridder geslaan en in 2010 het hy ’n ster op die Hollywood Walk of Fame gekry. In 2013 het hy die Bafta Los Angeles Britannia-prys ontvang vir sy wêreldwye bydrae tot rolprentvermaak.
Shocking Blue
Shocking Blue was 'n Nederlandse rockgroep van Den Haag wat in die jare sestig en sewentig suksesvol was. Shocking Blue was die eerste Nederlandse groep wat in Suid-Afrika 'n treffer gehad het, in 1970 met Venus. Boonop was dit die eerste Nederlandse groep wat 'n toptreffer gehad het met hierdie plaat op Springbokradio se Top-20-treffersparade.
Palomar-sterrewag
duimnael|260px|Die Palomar-sterrewag in Kalifornië.
Die Palomar-sterrewag is 145 km suidoos van Los Angeles, Kalifornië, geleë in die Palomar-berge. Dit behoort aan die Kaliforniese Instituut vir Tegnologie (Caltech) in Pasadena. Navorsingstyd word toegeken aan Caltech en sy navorsingsvennote, wat insluit die Jet Propulsion Laboratory (JPL) en Cornell Universiteit.
Daar is verskeie teleskope in die sterrewag, onder meer die Hale-teleskoop van 5,1 m en die Samuel Oschin-teleskoop van 1,2 m. Ander instrumente en projekte word ook daar gehuisves, soos die Palomar-proefbedinterferometer en die historiese Schmidt-teleskoop van 0,46 m, Palomar se eerste teleskoop wat van 1936 dateer.
Kaapse kuskiepersol
Die Kaapse kuskiepersol (Cussonia thyrsiflora) is 'n boom, endemies aan Suid-Afrika, wat vanaf die Kaapse Skiereiland tot by Port Elizabeth langs die kus voorkom. Dit staan in Engels bekend as die Cape coast cabbage tree. Die boom se FSA-nommer is 565.
Telefoonnommers in Japan
Skakelkode 81
Skakelvoorsyfers
0  Nasionale gebiedskode voorsyfer 00 Draer kiesing voorsyfer 010 Internasionale skakel voorsyfer 184 Voorsyfer om oproeper ID te weerhou 186 Voorsyfer om oproeper ID te voorsien
Tipe nommers
1xx   Spesiaale nommers 00xx  Draer kiesing kodes 0x    1-syfer geografiese gebiedskodes 0xx   2-syfer geografiese gebiedskodes 0xxx  3-syfer geografiese gebiedskodes 0xxxx 4-syfer geografiese gebiedskodes 0xxxxx 5-syfer geografiese gebiedskodes 0x0   2-syfer nie-geografiese gebiedskodes (uitgesluit 010) 0xx0  3-syfer nie-geografiese gebiedskodes (01x0, 0570, 0800, 0910, 0990)
Neem kennis, dat vir internasionale oproepe na Japan, die eerste '0' syfer nie gebruik moet word nie. Dus, byvoorbeeld, om 090 1111 1111 uit die VSA te skakel, moet jy 011-81-90-1111-1111 gebruik.
Lengte van nommers
Spesiale nommers is 3 syfers lank Geografiese nommers is 10 syfers lank, insluitende die voorste nul 0x0 Nie-geografiese nommers is 11 syfers lank, insluitende die voorste nul 0xx0 Nie-geografiese nommers is 10 syfers lank, insluitende die voorste nul
Nooddienste
110 Polisie 118 Maritiemenood 119 Brandweer 171 Aardbewingbystand
Operateur dienste
100 NTT operateur 106 Operateur ondersteunde kollekteeroproep diens 108 Geoutomatiseerde kollekteeroproep diens 113 NTT tegniese fout blitslyn 116 NTT kliëntediens en algemene navrae NTT = Nippon Telegraph and Telephone
Gidsdienste
104 NTT nasionale gidsnavrae 0057 KDDI internasionale gidsnavrae
Spesiale dienste
114 Geoutomatiseerde nommer-besig toets 115 Telegram diens 117 Pratende horlosie 136 Inliging oor laaste inkomende oproep 177 Weervoorspelling
Tussenwerpsel
'n Tussenwerpsel, ook 'n ontladingswoord of interjeksie genoem, is 'n uitroep wat emosies/gevoelens uitdruk. So 'n tussenwerpsel kan gebruik word om emosies soos verskrikking, opgewondenheid of jammerte te beskryf.
Mehetia
duimnael|270px|links|Ligging in die Geselskapseilande.
Telefoonnommers in Japan
Langafstand draerkeuse (Myline)
Met die uitsondering van 001, is al die kieskodes 4 syfers lank. Hulle word voor die nommer geskakel om die spesifieke draer te kies.
Tussenwerpsel
Voorbeelde
Die tussenwerpsel word in kursief aangedui:
Telefoonnommers in Japan
Langafstand draerkeuse (Myline)
001  KDDI (international) 0033 NTT Communications 0036 NTT East 0037 Fusion Communications 0039 NTT West 0041 Japan Telecom (international) 0056 KDDI (international) 0061 Japan Telecom (international) 0071 Verizon Japan 0077 KDDI (national) 0080 T-Systems 0081 Fusion Communications 0088 Japan Telecom (national) 0089 T-Systems
Mehetia
Mehetia is ’n vulkaaneiland in die Bowindse Eilande in die ooste van die Geselskapseilande van Frans-Polinesië. Die eiland is ’n baie jong, aktiewe stratovulkaan 110 km oos van die Taiarapu-skiereiland van Tahiti.
Telefoonnommers in Japan
Nie-geografiese gebiedskodes
0120 NTT Freedial, tollfree services 0130 Automated information services 0140 Disaster relief wireless communications 0160 Disaster relief satellite communications 0170 NTT Dengon Dial, chat line services 0180 NTT Telegong, TV/Radio show feedback dial-in 0180 NTT Teledome, automated information services 0190 NTT Angel Line, automated directory services via PC/modem 0190 NTT Annai Jozu, automated directory services via telephone 0800 Other tollfree services 020 Paging services 030 Mobile telephony services (legacy systems, PDC, J-CDMA, UMTS) 040 Mobile telephony services (legacy systems, PDC, J-CDMA, UMTS) 050 IP telephony service (via internet service providers) 0570 Navi Dial, non-geographic wireline 060 Universal personal number services 070 Mobile telephony and data services (PHS) 080 Mobile telephony and data services (PDC, J-CDMA, UMTS) 090 Mobile telephony and data services (PDC, J-CDMA, UMTS) 0910 Private circuit access, local rate services 0990 NTT DialQ2, premium rate services
Mehetia
Dit is 2,3 km2 groot en is op sy hoogste punt 435 m. Dit was in 1981 die middelpunt van aardbewings.
Telefoonnommers in Japan
Uitbedryfgestelde gebiedskodes
0150 Voorheen gebruik vir maritieme radio kommunikasie 0450 Voorheen gebruik vir maritieme radio kommunikasie 0750 Voorheen gebruik vir maritieme radio kommunikasie
Buffelsbaai
Buffelsbaai is 'n strand en oord by Walkerpunt (Walker Point) naby Knysna, Wes-Kaap, Suid-Afrika. Die strand is bekend as 'n 'veilige' strand; daar is geen gevaarlike seestrome nie. Die naam het ontstaan as gevolg van die buffels wat in hul honderde daar gewei het. Die laaste een is in 1883 geskiet. Die Goukammarivier se monding is net so entjie wes van die strand. Die strand is net per pad vanaf die N2 nasionale pad bereikbaar.
Mehetia
Geskiedenis
Die eerste Europeër wat die eiland gesien het, was die Spanjaard Pedro Fernández de Quirós op 9 Februarie 1606; hy het dit aangeteken as "Decena" (tien in Spaans). Later het Samuel Wallis dit in 1767 in die HMS Dolphin gesien. Die Spaanse seevaarder Domingo de Boenechea het dit op 6 November 1772 gesien en dit "San Cristóbal" genoem.
Telefoonnommers in Japan
Gebiedskodes (市外局番 "shigai-kyokuban") van sekere hoofstede
011 Sapporo 017 (volgende syfer 7) Aomori 018 (volgende syfer 8) Akita 019 (volgende syfer 6) Morioka 022 Sendai 023 (volgende syfer 6) Yamagata 024 (volgende syfer 5) Fukushima 024 (volgende syfer 9) Koriyama 0242 Aizu Wakamatsu 025 Niigata 026 Nagano 027 (volgende syfer 2) Maebashi 027 (volgende syfer 3) Takasaki 028 (volgende syfer 6) Utsunomiya 03  Tokyo 043 (volgende syfer 2 of 3) Tsjiba 044 Kawasaki 045 Yokohama 046 (volgende syfer 2) Atsugi 0468 Yokosuka 048 Saitama 049 Kawagoe 052 Nagoya 053 Hamamatsu 054 Shizuoka 055 Kofu 058 Gifu 059 Tsu 06  Osaka 072 Sakai 073 Wakayama 0742 Nara 075 Kyoto 076 (volgende syfer 2)Kanazawa 0761 Komatsu 076 (volgende syfer 4)Toyama 0766 Takaoka 0776 Fukui 078 Kobe 0792 Himeji 082 Hiroshima 0827 Iwakuni 083 Yamaguchi 0852 Matsue 086 Okayama 087 (volgende syfer 8) Takamatsu 088 (volgende syfer 6) Tokushima 088 (volgende syfer 8) Kochi 089 (volgende syfer 9) Matsuyama 092 Fukuoka 093 Kitakyushu 0942 Kurume 095 (volgende syfer 8) Nagasaki 0952 Saga 0956 Sasebo 096 Kumamoto 097 Oita 098 Naha 0985 Miyazaki 099 Kagoshima
Mehetia
Administrasie
Mehetia is administratief deel van die Franse munisipaliteit Taiarapu-Est. Dit is onbewoon en het nie veel plantegroei nie, maar wel ’n klein koraalrif.
Telefoonnommers in Japan
Gebiedskodes (市外局番 "shigai-kyokuban") van sekere hoofstede
Geografiese nommers is 10 syfers lank insluitende voorste 0 en die gebiedskode. Gevolglik het digbevolkde gebiede korter gebiedskodes, terwyl minder digbevolkde gebiede langer gebiedskodes het. Byvoorbeeld:
06 xxxx xxxx (Osaka) 075 xxx xxxx (Kyoto) 0742 xx xxxx (Nara) 04992 x xxxx (Niijima island, Tokyo pref.) 082486 xxxx (Takano, Hiroshima pref.)
Gebiedskodes verminder van die noorde na die suide; Sapporo in Hokkaido (die noordelikste prefektuur) het 011, en Setouchi-cho's 09973 is ver na die suide in Kagoshima. Toe die telefoonsisteem uitgedink was, was Okinawa nog steeds onder VSA okkupasie, so toe dit teruggegee is aan Japan in 1972, is die telefoonnommers ingedruk tussen Miyazaki (098x) en Kagoshima (099x), en begin met 0988, 0989, en 0980.
Tydens die 1990's, toe planne beraam is om middelgroote stede en dorpe te amalgameer in groter munisipaliteite, is telefoonnommersisteme vooraf saamgesmelt. Byvoorbeeld,
07442 x xxxx Kashihara (Nara prefektuur) 07444 x xxxx Sakurai 074452 xxxx Takatori 074454 xxxx Asuka ens.
word:
Baie van hierdie dorpe het egter geweier om saam te smelt, en het oproepers met meer nommers gelaat wanneer plaaslike oproepe geskakel word. Dit is gedeeltelik gebalanseer deur nie 'n gebiedskode te skakel vir 'n buurstad nie.
Timothy Britten Parker
Timothy Britten Parker (gebore 8 Februarie 1962) is 'n Amerikaanse akteur. Hy is bekend vir sy rolle in die rolprent Quiz Show (1994) en in die televisiereekse Law & Order (1990), Forever (2014), en Limitless (2015).
Nargis Fakhri
Nargis Fakhri (gebore 20 Oktober 1979) is 'n Amerikaanse aktrise. Sy is bekend vir haar rolle in die rolprente Rockstar (2011), Madras Cafe (2013), Kick (2014), en Spy (2015).
Steroog-papegaaivis
Die Steroog-papegaaivis (Calotomus viridescens) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by die Aliwal-bank. In Engels staan die vis bekend as die Star-eye parrotfish.
Voorkoms
Die vis se kop, lyf en vinne is blougroen of bruin met onreëlmatige pienk of wit kolletjies op. Die dominante mannetjie se kop is groen met pienk strepe wat in die vorm van ster vanaf die oë uitstraal en daar is ook drie pienk strepe oor die snoet. Daar is partykeer klein pers kolletjies bokant die pektorale vinne. Die vis word tot 50 cm groot.
Habitat
Die vis leef in koraalriwwe, seegras beddings en sanderige areas wat digte alge het in water wat 2 – 27 m diep is. Die vis vreet hoofsaaklik alge en seegras.
Lucius J. Henderson
Lucius J. Henderson (8 Junie 1861 – 18 Februarie 1947) was 'n Amerikaanse regisseur en akteur. Hy was bekend vir sy rol in die rolprent Salomy Jane (1914).
Warna
Warna (Bulgaars: Варна, tussen 1949 en 1956 Stalin) is die derde grootste stad van Bulgarye na Sofia en Plowdif en die grootste Bulgaarse nedersetting en toeristestad aan die Swartsee. Die bevolking was 330 486 volgens die sensus van 2010.
Warna is met sy lughawe die belangrikste vervoerknooppunt in Noordoos-Bulgarye en beskik daarnaas oor die land se tweede grootste seehawe in Dewnja. Veerbote verbind Warna met Odessa in die Oekraïne en Istanboel in Turkye. Die stad was die eerste terminus van die befaamde Oriënt-eksprestrein.
Burgerlike solidariteitsooreenkoms
Alhoewel dit nie afhanklik van seksuele oriëntasie is nie, word hierdie regstrument tans hoofsaaklik deur heteroseksuele pare aangewend (95 persent volgens amptelike statistieke). Selfdegeslagpare gaan die ooreenkoms aan omdat hulle in Frankryk tans nie amptelik in die huwelik kan tree nie.
In teenstelling met huwelike word die ooreenkoms nie in aanwesigheid van 'n burgemeester aangegaan nie, maar in 'n geregshof onderteken. Nogtans maak die wet voorsiening vir 'n plegtigheid in 'n raadsaal wat deur 'n burgemeester bygewoon word. So gryp veral burgemeesters van linkse partye die kans om 'n plegtigheid vir elke paar te hou wat die ooreenkoms sluit en dit graag deur 'n burgemeester of stedelike administrasie wil laat bevestig.
Die PACS verplig pare tot wedersydse ondersteuning, alhoewel die besonderhede hiervan individueel gereël mag word. Die gemeenskaplike aanneming van kinders word nie toegestaan nie. Volgens Franse reg mag egter ook 'n enkelpersoon 'n kind aanneem.
Dullah Omar
Abdullah Mohamed Omar (26 Mei 1934 in Kaapstad – 13 Maart 2004), beter bekend as Dullah Omar, was 'n Suid-Afrikaanse anti-apartheidsaktivis, prokureur, en van 1994 tot sy dood 'n minister in die Suid-Afrikaanse kabinet.
Omar is op 26 Mei 1934 in Observatory, Kaapstad gebore. Sy ouers was immigrante vanaf Gujarat in die weste van Indië. Omar het aan Hoërskool Trafalgar skoolgegaan. Hy was 'n gerespekteerde lid van die Moslemgemeenskap in Suid-Afrika. Hy het aan die Universiteit van Kaapstad studeer en 'n regsgraad verwerf in 1957.
Tydens die apartheidsjare het Omar 'n paar lede van die Pan Africanist Congress of Azania (PAC) en die African National Congress (ANC) verdedig. Later was hy ook 'n lid van die United Democratic Front (UDF).
Ertjies Bezuidenhout
Ernst Bezuidenhout (13 Oktober 1955, Vanderbijlpark - 29 Februarie 2012, Pretoria) was 'n bekende Suid-Afrikaanse fietsryer wat algemeen onder sy bynaam, Ertjies, bekend was.
Bekende fietsryer
Bezuidenhout het die Rapport Toer in 1984 gewen en het ook die Argus-fietswedren drie keer gewen in 1981, 1982 en 1986. Ertjies was 'n sterk klimmer en het die Koning van die Berge-titel verskeie kere gewen in die Rapport Toer. Ander bekende fietryers van sy era is Alan van Heerden en Robbie McIntosh.
Tydens sy studentejare aan die Potchefstroomse Universiteit (rondom 1976-1978) het hy baie hard geoefen aan fietsry. Op koshuis was dit vir hom geen moeite om op 'n Woensdagmiddag sy wasgoed per fiets van Potchefstroom na Vanderbijlpark, waar sy ouers gewoon het, te neem, en weer terug nie. Dit was vir hom dan net 'n kort oefensessie.
Hy het ook in die rolprent Geel Trui vir 'n Wenner verskyn.
Sterfte
Hy is skielik in sy middeljare oorlede nadat hy 'n lewensgevaarlike beroerte opgedoen het tydens 'n strawwe fietsrykompetisie in Februarie 2012. Ertjiesberg op die R500-hoofpad tussen Fochville en Parys is na hom vernoem; hy het gereeld hier geoefen.
Jean Stapleton
Jean Stapleton (19 Januarie 1923 – 31 Mei 2013) was 'n Amerikaanse aktrise. Sy is bekend vir haar rolle in die rolprente Up the Down Staircase (1967) en Michael (1996), en in die televisiereekse All in the Family (1971) en Faerie Tale Theatre (1982).
Oppervlak
In wiskunde, en veral topologie, is 'n oppervlak 'n tweedimensionele variëteit. Die bekendste voorbeelde is dié wat begrensinge van soliede voorwerpe in gewone driedimensionele Euklidiese ruimte is. So is die sfeer die begrensing van 'n soliede bal. Daar is ook meer eksotiese oppervlakke, wat so "verwring" is dat hulle glad nie in driedimensionele ruimtes veranker kan word nie.
Oppervlakke word gebruik in fisika, ingenieurswese, rekenaargrafika en baie ander vakgebiede, hoofsaaklik waar hulle die oppervlakke van fisiese voorwerpe voorstel. Wanneer die lugdinamiese eienskappe van 'n vliegtuig byvoorbeed ontleed word, is die belangrikste oorweging die vloei van lug oor die vliegtuig se oppervlak.
Emilia-Romagna
Emilia-Romagna (Italiaans: Emilia-Romagna) is 'n administratiewe streek in Noord-Italië. Die streek beslaan 22 446 km² met 'n bevolking van ongeveer 4,46 miljoen (soos op 1 Januarie 2019). Die streek is 'n sentrum vir kultuur in Italië. Dit bevat Renaissance stede, museums, kunswerke, en ander voorwerpe van die Renaissance-tydperk. Die streek is ook die tuiste van motorvervaardigers soos Ferrari, Lamborghini en Maserati.
Die streek se hoofstad is Bologna.
Provinsies
Die streek word in vyf provinsies opgedeel:
NIN (wigskrif)
duimnael|180px|Die wigskrifteken NIN ("dame") is ’n tipografiese samestelling van MUNUS en TÚG.
Die Sumeriese woord NIN (van die Akkadiese uitspraak van die teken EREŠ) is gebruik om ’n koningin of priesteres aan te dui en word dikwels as "dame" vertaal. Baie godinne word NIN genoem, soos DNIN.GAL ("groot dame"), DÉ.NIN.GAL ("dame van die groot tempel "), DEREŠ.KI.GAL en DNIN.TI.
Die saamgestelde wigskrifvorm NIN.DINGIR, "goddelike dame" of "dame van (’n) god" uit die Akkadiese entu, dui ’n priesteres aan.
NIN het ontstaan uit die samestelling van die wigskriftekens MUNUS (15px) en TÚG (20px).
Etimologie
Etimologie, vanuit die Griekse woord étumon ("die regte of ware") en die agtervoegsel -logia (die studie van), is die deel van taalkunde wat die herkoms van die betekenis en vorm van woorde (of dele van woorde, soos voor- en agtervoegsels en woord-stamme) bestudeer. Dit is een van die oudste onderdele van die taalstudie, reeds Aristoteles en Varro het opmerkings daaroor gemaak.
Die etimologie van 'n woord is die historiese verklaring vir die manier waarop die vorm van die woord tot stand gekom het; daarom word daar ook van die woordherkoms (Duits: Wortherkunft) gepraat.
Iemand wat etimologie beoefen word 'n etimoloog genoem. Etimoloë werk dikwels aan woordeboeke en ensiklopedieë.
Voorbeeld
As voorbeeld, die etimologie van die woord AANHANGIG:
Wiskundige analise
Calculus is deel van moderne wiskundige opvoeding. ŉ Kursus in calculus word beskou as die begin tot ander, meer gevorderde kursusse in wiskunde.. Calculus het histories bekend gestaan as “die calculus van infinitesimale”, of “infinitesimale calculus”. Calculus is ook gebruik vir die benaming van sommige metodes van berekeninge soos variasie calculus, lambda calculus en proses calculus.
Geskiedenis
Moderne calculus is in die 17de eeu in Europa ontwikkel deur Isaac Newton en Gottfried Wilhelm Leibniz (onafhanklik van mekaar, maar het kort na mekaar hul werke oor calculus gepubliseer). Maar elemente daarvan het reeds in antieke Griekeland en later ook in China, die Middel Ooste, weer in Europa in die Middeleeue en in Indië verskyn.
Elektriese lokomotief
Voordele van die gebruik van elektrisiteit vir treine is die uitskakeling van die rook van stoomtreine, en die hoë doeltreffendheid van elektriese motors, maar die koste van elektrifisering beteken dat net swaargebruikte lyne gewoonlik geëlektrifiseer sal word.
Wiskundige analise
Antieke tydperk
Die antieke periode het sommige idees bekendgestel wat tot integrale calculus gelei het, maar dit wil voorkom of hierdie idees in ŉ rigiede en sistematiese wyse ontwikkel is nie. Berekeninge van volume en area, een doelwit van integrale calculus, kan aangetref word in die Egiptiese Moskou papirusse (1820 v.c.) maar die formules is eenvoudig met belangrike komponente wat nie daar is nie en daar is ook geen definitiewe metode ten opsigte van die gebruik van die formules nie. Sedert die eeu van Griekse wiskundiges (408-355 v.c.) het Eudoxus die metode van uitputting gebruik (wat die voorloper van die konsep van die limiet was) om areas en oppervlakte te bereken. Archimedes (287-212 v.c.) het hierdie idee verder ontwikkel en het heuristiek, wat dieselfde metodes van integrale calculus bevat ontwikkel. Die metode van uitputting is later ook op ŉ onafhanklike wyse in China deur Liu Hui in die 3de eeu na Christus ontdek en is gebruik om die area van ŉ sirkel te bepaal. In die 5de eeu na Christus het Zu Gengzhi, die seun van Zu Chongzhi ŉ metode ontwikkel wat later bekend sou staan as die Cavalieri prinsiep- om die volume van ŉ sfeer te bepaal.
Elektriese lokomotief
By wisselstroomstelsels word die spanning met 'n transformator tot 'n hanteerbare waarde verminder. Daar is lokomotiewe wat geskik is vir twee of meer stroomstelsels (dubbelspanningslokomotiewe). Om die spoed van die trein te beheer en om skade aan die motore te voorkom, is lokomotiewe deesdae toegerus met traksie-elektronika.
Wiskundige analise
Middeleeue
In die Midde-Ooste het Alhazen (965-1040 n.c.) ŉ formule ontwikkel om die som van die vierde kragte te bepaal. Hy het die resultate gebruik om om wat nou bekend staan as integrasie van die funksie, waar die formule vir die som van die integrale vierkante en vierde magte hom toegelaat het om die volume van ŉ parabool te bereken. In die 14de eeu het Indiese wiskundiges nie-rigiede metodes van ŉ soort van differensiasie van sommige trigotomies funksies gegee. Madhava van Sangamagrama en die Kerala skool van astronomie en wiskunde het daarvolgens die komponente van calculus bepaal. ŉ Volledige teorie wat hierdie komponente bevat is nou wel bekend in die Westerse wêreld as die Taylor-reeks of die nimmereindigende reeks aannames. Tog kon hierdie wiskundiges nie die verskillende idees kombineer om die twee onderliggende temas van afleiding en integrasie te wys, te konnekteer en in die wonderlike probleemoplossing metodes wat ons vandag het verander het nie.
Elektriese lokomotief
Tot ongeveer 1980 is kragbeheer in gelykstroom-lokomotiewe met serieweerstande bereik, wat meer as die helfte van die elektriese energie in hitte omskakel as die reguleerder nie in die eindposisie (vol-oop) was nie. Boonop is die motore stap-vir-stap ingeskakel. Tydens die wegtrek is alle motore eers in serie, dan serie-parallel en uiteindelik slegs parallel. Die lokomotiewe met 6 traksiemotore het selfs 2 serie-parallelle posisies gehad (2 groepe van 3 en 3 groepe van 2) soos in die NS-lokomotiewe reeks 1200 en 1300. In die jare na 1980 het die tyristor-beheer in die mode gekom, byvoorbeeld die NS Lokomotiewe reeks 1600, 1700 en 1800. Na 1990 is die driefase-trekkrag van die omskakelaar verkies. Hierdie stelsels is elk 20 tot 35% meer energiedoeltreffend as hul voorganger.
Wiskundige analise
Moderne tye
"“Die calculus was die eerste bereiking van die moderne wiskunde en dit is moeilik om die belangrikheid daarvan te oorskat.  Ek dink dit definieer meer onomwonde as enige iets anders die aanvangs van die moderne wiskunde en sistematiese wiskundige analiste wat die logiese ontwikkeling daarvan is.  Dit bewys die grootste tegniese vooruitgang in presiese denke.” –John von Neumann."In Europa is die fundamentele werk geboekstaaf as gevolg van Bonaventura Cavalieri wat geargumenteer het dat volumes en areas as die som van die volumes en areas van infinitesimale dun kruis-lyne bereken moet word. Hierdie idees was eenders aan die van Archimedes in sy The Method. Hierdie werk het egter verlore geraak in die 13de eeu en is eers weer in die 20ste eeu herontdek en was gevolglik onbekend aan Cavalieri. Cavalieri se werk word nie op ag geslaan nie, omdat sy metodes tot verkeerde resultate kan lei en die infinitesimale hoeveelhede wat hy voorgestel het, debatteerbaar was.
Die formele studie van calculus het Cavalieri se infinitesimales met die calculus van finiete veranderinge wat in ongeveer die selfde tyd in Europa ontwikkel is, bymekaar gebring. Pierre de Fermat het voorgehou dat hy idees van Diophantus geleen het toe hy die konsep van adequality (wat die konsep van gelykheid tot ŉ infinitesimale fout-terme) ontwikkel het. John Wallis, Isaac Newton en James Gregory het daarin geslaag om die kombinasie wat die tweede fundamentele teorie van calculus gevorm het, bymekaar te voeg. Die produksiereël en kettingreël, die notasie van hoër afleiers, Taylor-reeks en analitiese funksies is deur Isaac Newton in ŉ idiosinkratiese notasie bekend gestel wat hy gebruik het om probleme van wiskundige fisika op te los. In sy werke het Newton sy idees omskryf om by die wiskundige idiome van die tyd aan te pas. Hy het sy metodes van calculus gebruik om oplossings tot verskeie probleme te kry, byvoorbeeld: Beweging van planete, die vorm van die oppervlak ŉ roterende vloeistof, die vorm van die Aarde en die beweging van ŉ gewig wat binne ŉ silinder beweeg. Dit word volledig in sy werk Principia Mathematica (1687) omskryf.
Isaac Newton se idees is verder ontwikkel tot ŉ volledige calculus van infinitesimales deur Gottfried Wilhelm Leibniz (wat eers deur Newton van plagiaat beskuldig is). Leibniz word nou beskou as ŉ onafhanklike ontwikkelaar en medewerker tot calculus. Sy grootste bydrae tot calculus was om ŉ definitiewe stel reëls te ontwikkel. Anders as Newton het Leibniz ook baie aandag aan formalisasie geskenk en het baie tyd daaraan spandeer om die regte simbole vir die regte konsepte te ontwikkel.
Leibniz en Newton word gevolglik beide gekrediteer met die ontwikkeling van calculus. Newton was die eerste wat calculus op fisika toegepas het terwyl Leibniz baie meer van die notasie wat ons in moderne calculus gebruik ontwikkel het.
Tydens die publikasie van Newton en Leibniz se werke was daar baie kontroversie oor watter wiskundige (en gevolglik watter land) die eer moet verdien. Hoewel Newton eerste sy resultate ontwikkel het, het Leibniz eerste gepubliseer en Newton het gevolglik gesê dat Leibniz idees uit sy ongepubliseerde notas gesteel het. Dit het tot jarelange onmin tussen Engelse- en Kontinentale Europese wiskundiges gelei. ŉ Ondersoek in die werke van hierdie twee wiskundiges wys egter dat al twee op ŉ onafhanklike wyse hul resultate verkry het. Leibniz het eerste met integrasie begin terwyl Newton eerste met differensiasie begin het. Vandag word beide erken as die ontwikkelaars van calculus, maar dit is Leibniz wat die nuwe dissipline sy naam gegee het aangesien Newton dit die “Studie van fluktuasies” genoem het.
Na Leibniz en Newton het verskeie wiskundiges bydraes gelewer tot die studie van calculus. Een van die eerste en mees volledige werke oor beide infinitesimale en integrale wiskunde is geskryf deur Maria Gaetana Agnesi in 1748
Fondasies
Verskeie wiskundiges, insluitend Maclaurin het probeer om die stabiliteit in die gebruik van infinitesimales te ontwikkel, maar dit sal nie tot 150 jaar later met die verskyning van die werk van Cauchy en Weierstrass wees wat daar ŉ manier gevind is om die notasies van klein hoeveelhede te vermy nie.
Limiete en die oneindig klein
Analise word gewoonlik ontwikkel deur baie klein hoeveelhede te manipuleer. Die eerste metode om hierdie mee te bewerkstellig was, histories, deur die gebruik van infinitesimale. Hierdie "voorwerpe", wat aangewend word asof hulle getalle is wat bloot "oneindig klein" is. 'n Infinitesimale getal dx sou groter as 0 wees, maar kleiner as enige getal in die ry
en minder as enige positiewe reële getal. Enige heelgetalveelvoud van 'n infinitesimaal is steeds oneindig klein, m.a.w. infinitesimale gehoorsaam nie die Archimediese eienskap nie.
Oordraagbare siekte
Aansteeklike siektes is 'n mediese spesialiteit wat handel oor die mediese diagnose, beheer en behandeling van infeksies. Die praktyk van 'n spesialis van aansteeklike siektes kan grootliks bestaan uit die hantering van hospitaalverworwe infeksies, of dit kan op buite-pasiënte gebaseer wees.
Wiskundige analise
Limiete en die oneindig klein
Vanuit hierdie oogpunt, is calculus 'n versameling tegnieke wat gemoeid is op die manipulering van oneindige klein getalle. Hierdie benadering het egter teen die einde van die 19de eeu in onbruik verval, omdat dit moeilik was om die idee van 'n infinitesimaal nougeset te definieer. Ten spyte hiervan is die konsep weer in die 20ste eeu in die lewe geroep met die inlywing van nie-standaard calculus en egalige infinitesimale calculus, wat die weg gebaan het vir wiskundig nougesette manipulering van infinitesimale.
Oordraagbare siekte
Omvang
Spesialiste vir aansteeklike siektes dien gewoonlik as konsultante vir ander dokters in gevalle van komplekse infeksies, en behandel hulle dikwels pasiënte met MIV/vigs en ander vorme van immuungebrek. Alhoewel baie algemene infeksies deur dokters behandel word sonder formele kundigheid in aansteeklike siektes, kan spesialiste geraadpleeg word in gevalle waar dit moeilik is om 'n infeksie te diagnoseer of te bestuur. Hulle kan ook gevra word om die oorsaak van 'n koors van onbekende oorsprong te help bepaal.
Wiskundige analise
Limiete en die oneindig klein
Infinitesimale is tydens die 19de eeu vervang deur limiete. Limiete beskryf die waarde van 'n wiskundige funksie by 'n sekere punt "invoer" in terme van waardes by "invoere" wat in die omliggende area is. Hulle beskryf funksiegedrag op 'n baie klein skaal, maar gebruik die gewone reële getalsisteem.
Oordraagbare siekte
Omvang
Spesialiste in aansteeklike siektes kan in hospitale (binnepasiënte) en klinieke (buitepasiënt) praktiseer. In hospitale help spesialiste in aansteeklike siektes om die vroegtydige diagnose en behandeling van akute infeksies te verseker deur die toepaslike diagnostiese toetse aan te beveel om die bron van die infeksie te identifiseer en deur toepaslike behandeling aan te beveel, soos om antibiotika voor te skryf om bakteriële infeksies te behandel. Vir sekere soorte infeksies kan die betrokkenheid van spesialiste by aansteeklike siektes die uitkomste van die pasiënt verbeter. In klinieke kan spesialiste in aansteeklike siektes langtermynversorging bied aan pasiënte met chroniese infeksies soos MIV/VIGS.
Behandelings
Spesialiste in aansteeklike siektes gebruik 'n verskeidenheid antimikrobiese middels om infeksies te behandel. Die tipe antimikrobiese middel hang af van die organisme wat die infeksie veroorsaak. Antibiotika word gebruik om bakteriële infeksies te behandel; antivirale middels behandel virale infeksies; en swamdoders behandel swam infeksies.
Wiskundige analise
Limiete en die oneindig klein
In hierdie opsig is analise 'n versameling van tegnieke om sekere limiete te manipuleer. Infinitesimale word vervang deur baie klein getalle, en die oneindige klein gedrag van 'n funksie word gevind deur die beperkende gedrag vir toenemend kleiner getalle te neem. Limiete is maklik om op 'n nougesette basis te sit en om hierdie rede word hulle gewoonlik beskou as die standaardbenadering tot analise.
Differensiale calculus
Differensiale calculus is die studie van die definisie, eienskappe en toepassings van die afgeleide van 'n funksie. Die proses waardeur die afgeleide gevind word, is differensiasie. Gegee 'n funksie en 'n punt in sy definisieversameling, dan beskryf die afgeleide by daardie punt die klein-skaal gedrag van die funksie naby daardie punt. Deur die afgeleide van 'n funksie by elke punt in sy definiesieversameling te vind, word dit moontlik om 'n nuwe funksie, genaamd die afgeleide funksie, te kry. In wiskundige jargon is die afgeleide 'n lineêre operator wat 'n funksie ingevoer word en 'n tweede funksie uitvoer.
Die algemeenste simbool vir 'n afgeleide is die apostroofagtige merk genaamd priem. Die afgeleide van die funksie f is dus f′. Byvoorbeeld, as f(x) = x2 die kwadraatfunksie waarvan die afgeleide die verdubbelingsfunksie is, kan die afgeleide met die volgende notasie aangedui word: f′(x) = 2x.
As die invoerwaarde tyd is, verteenwoordig die afgeleide verandering met betrekking tot tyd. Byvoorbeeld, as f a funksie is wat tyd neem as invoer en die posisie van 'n bal by 'n sekere tydstip as uitvoer gee, verteenwoordig die afgeleide van f hoe die posisie met betrekking tot tyd verander, d.w.s. die snelheid van die bal.
Dit gee die presies waarde van die gradiënt van 'n reguitlyn. As die grafiek van die funksie egter nie 'n reguitlyn is nie, sal die verandering in y gedeel deur die verandering in x afwissel. Afgeleides verleen 'n presiese betekenis tot die idee van verandering in uitvoer met betrekking tot verandering in invoer. Om konkreet te wees, laat f 'n funksie wees, en stel 'n punt a in die definisieversameling van f vas. (a; f(a)) is 'n punt op die grafiek van die funksie. As h 'n getal baie naby aan nul is, dan is a + h 'n getal baie naby aan a. Dus is (a + h; f(a + h)) baie naby aan (a; f(a)). Die gradiënt tussen hierdie twee punte is: